ИНФОРМАЦИЈА О ПРУЖАЊУ ХИТНЕ МЕДИЦИНСКЕ ПОМОЋИ У ИНОСТРАНСТВУ ВОЈНИМ ОСИГУРАНИЦИМА

Пре путовања у иностранство, војни осигураници дужни су да од Фонда за социјално осигурање војних осигураника (Крунска 13, Београд) прибаве **двојезични образац** ако путују у земљу са којом имамо закључен међународни Споразум о социјалном осигурању, односно да прибаве потврду о коришћењу здравствене заштите у иностранству ако путују у земље са којима немамо такав споразум.

Република Србија потписала је међународне споразуме о социјалном осигурању, а који важе и за војне осигуранике, са следећим земљама: Аустријом, Белгијом, Босном и Херцеговином, Бугарском, Великом Британијом, Италијом, Луксембургом, Мађарском, Македонијом, Немачком, Пољском, Румунијом, Словачком, Словенијом, Француском, Холандијом, Хрватском, Чешком и Турском